Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA juhitud majandusseminar Bahrainis lõpeb täna õhtul
pärast 2-päevaseid arutelusid
president Trumpi nn sajandi tehingu majandusosa teemal.
Trilateraalne kohtumine Vene, USA ja Iisraeli julgeolekunõunike vahel
lõppes Jeruusalemmas eile. Iisraeli ametnike sõnul
oli see ajalooline kohtumine, mis rõhutas Iisraeli tähtsat rolli
regiooni väljakutsete lahendamisel helgema tuleviku nimel.
USA hoiatab Iraani, et Washington tõhustab jõupingutusi Teherani vastu,
kuni ajatollah' režiim on valmis kõnelustelauda naasma.
USA juhitud majandusseminar Bahrainis lõpeb täna õhtul
pärast 2-päevaseid arutelusid
president Trumpi nn sajandi tehingu majandusosa teemal.
Ürituse korraldustiimi juhtinud Valge Maja vanemnõunik Kushner
õhutas osalejaid andma võimalust osaliselt avaldatud algatusele,
mis püüab lahendada vana konflikti Iisraeli ja palestiinlaste vahel.
Seminari eesmärk on hakata mõtlema neile väljakutsetele uuel moel.
Püüame vaadata konflikti
ja kogu regiooni potentsiaali teise nurga alt
ja töötada koos välja konkreetne plaan selle saavutamiseks.
Vastates tipppoliitikute kriitikale,
kes on Washingtoni ponnistused hukka mõistnud
poliitilise ja juriidilise dimensooni vähesuse tõttu,
tunnistas Kushner, et palestiinlaste majanduskasv ja jõukus
pole võimalik kestva ja õiglase poliitilise lahenduseta.
Palestiinlased on olnud liiga kaua lõksus
mineviku ebatõhusas raamistikus.
"Rahust jõukusse" visioon on kaasaegne raamistik
helgema ja jõukama tuleviku jaoks.
See on visioon sellest, mis on võimalik koos rahuga.
Selguse huvides - majanduskasv ja jõukus palestiinlastele
pole võimalik ilma kestva ja õiglase poliitilise lahenduseta konfliktile,
mis garanteerib Iisraeli julgeoleku ja austab palestiinlaste väärikust.
Kuid me ei räägi täna poliitilistest asjadest.
Nendeni jõuame õigel ajal.
Vaatamata palestiinlaste juhtkonna põikpäisele otsusele
boikoteerida majanduskohtumist
protestiks president Trumpi avalikule toetusele juudiriigile,
püüdis Kushner rahustada palestiinlasi Washingtoni siirate kavatsuste suhtes.
Minu sõnum palestiinlastele on,
et vaatamata sellele, mida räägivad need,
kes on teile varem pettumuse valmistanud,
pole president Trump ja Ameerika teie suhtes alla andnud.
See kohtumine on teie jaoks.
Palestiinlaste vastuseisu USA algatusele
on olnud viimastel päevadel selgelt näha kogu araabiamaailmas.
Palestiinlaste linnades ja asulates riputati välja mustad lipud.
Puhkes meeleavaldusi,
kus õhutati moslemimaailma Bahraini konverentsi vältima.
Vaatamata faktile, et majanduskohtumist reklaamiti
osana Washingtoni laiemast poliitilisest plaanist
Lähis-Ida konflikti lahendamiseks,
nimetas PO pealäbirääkija Saeb Erekat seda fiaskoks.
See meeskond pole tasakaalus.
Nad püüavad dikteerida asunike nõukogu programmi
ja see on täielik läbikukkumine.
Ma ei saa seda projekti püüdmise eest isegi "kahega" hinnata.
Vaatamata kauasele rivaalitsemisele
palestiinlaste juhtparteide vahel Läänekaldal ja Gazas,
tekitas USA ponnistuste takistamine palestiinlaste seas haruldast üksmeelt.
Hamasi juht Ismail Haniyeh
ütles ühisüritusel president Abbasi rivaalpartei Fatah'ga,
et palestiinlased ei aktsepteeri kunagi ühtki kompromissi
nn palestiinlaste maadel.
Lükkame tagasi sajandi tehingu!
Me ei anna ära kübetki palestiinlaste maad, tervet Palestiinat!
Me ei anna ära Jeruusalemma!
Me ei koli mujale ega aktsepteeri alternatiivset kodumaad!
Me ei aktsepteeri ekspansiooniprojekte,
millest mõned unistavad ja fantaseerivad,
nagu Gaza laiendamine Siinaile ja Läänekalda laiendamine Jordaaniasse
ega Jordaania kontrolli Läänekaldal või Egiptuse kontrolli Gazas.
Palestiina on ainult Palestiina.
Vaatamata Iisraeli otsusele
mitte saata Bahraini konverentsile ametlikku esindust,
ütles peaminister Netanyahu hiljutisel ringreisil Jordani orgu
koos USA riikliku julgeoleku nõuniku Boltoniga,
et Iisrael kuulab ära USA positsiooni ning kohtleb seda õiglaselt ja avatult.
Iisraeli juht toonitas siiski,
et juudiriik ei tee kunagi kompromisse oma julgeoleku suhtes,
mis nõuab Netanyahu sõnul Iisraeli kohalolu Jordani oru aladel.
See on pikk maariba Iisraeli piiril Jordaania kuningriigiga.
Me kuulame Ameerika seisukoha ära. Kuulame seda õiglaselt ja avatult.
Ma ei mõista, kuidas plaestiinlased said selle juba ette tagasi lükata.
See pole õige lähenemine.
Usume, et rahu sõltub julgeolekust ja kaasneb sellega.
Meie kohalolu siin tagab julgeoleku ja seepärast tagab ka rahu.
Trilateraalne kohtumine Vene, USA ja Iisraeli julgeolekunõunike vahel
lõppes Jeruusalemmas eile. Iisraeli ametnike sõnul
oli see ajalooline kohtumine, mis rõhutas Iisraeli tähtsat rolli
regiooni väljakutsete lahendamisel helgema tuleviku nimel.
Pärast kohtumist TV7ga vestelnud ametnik viitas üldisele nõusolekule
Washingtoni, Moskva ja Jeruusalemma vahel
kolmes Süüria tulevikule olulises aspektis.
Tulevased plaanid Süüria konflikti lahendamiseks
rakendatakse vaid konsensuse korral USA ja Venemaa vahel.
Teiseks - Süüriast ei saa sõjabaasi, kust võidakse naabreid ähvardada.
Ja kolmandaks - Süüria stabiilsus sõltub Iraani vägede lahkumisest.
Vene julgeolekunõukogu juht rõhutas pärast kohtumist,
et Moskva ja Jeruusalemm kindlustavad efektiivsema koostöö,
et ära hoida tulevasi Iisraeli rünnakuid oma idanaabri Süüria vastu.
Rääkisime, et see pole soovitav.
Oleme öelnud, et peaksime tagama tõhusama koostöö
Venemaa ja Iisraeli kaitseministeeriumide vahel,
et ära hoida mitmeid rünnakuid
ja püüda Iisraeli puudutavat olukorda
vaos hoida mittesõjaliste vahenditega.
Vaatamata Iisraeli rünnakute põhjusele Süürias,
mis on kõik olnud kooskõlas Jeruusalemma hoiatusjoontega,
rõhutas Patrushev, et Iraan oli ja jääb Venemaa liitlaseks.
Ta lükkas tagasi Iisraeli ja USA positsiooni,
mille järgi regiooni ebastabiilsuse ja terrori allikaks on Teheran.
Iraan on olnud ja jääb meie liitlaseks ja partneriks,
kellega arendame suhteid
nii bilateraalses kui multilateraalses vormis,
mis tähendab,
et kõik katsed kujutada Teherani peamise ohuna regiooni julgeolekule
või võrrelda seda ISISe või teiste terrorirühmitustega
on meile vastuvõetamatud.
Teises Jeruusalemma paigas
pidas oma pressikonverentsi USA riikliku julgeoleku nõunik Bolton,
kes kordas, et kui Iraan ei muuda oma käitumist,
tõhustab Washington jõupingutusi ajatollah' režiimi vastu,
kuni mullad on valmis kõnelustelauda naasma.
Nad kas saavad asjale pihta,
nagu president eile hommikul väga veenvalt ütles,
kui kehtestas sanktsioonid ülemjuhi suhtes,
et tõhustame veelgi maksimaalse surve kampaaniat.
Arvan, et sanktsioonide ja muu surve kombinatsioon
toob Iraani kõnelustelauda.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri